હિલેરી ક્લિંટન અમેરિકન રાષ્ટ્રપતિની ચૂંટણીમાં ટ્રંપના હરીફ હતા, ડેમોક્રેટિક પાર્ટીએ તેમને ઉમેદવાર બનાવ્યા હતા. રાષ્ટ્રપતિ ની ચૂંટણીમાં તો ટ્રંપ બાજી મારી ગયા, પરંતુ ડોનાલ્ડ ટ્રંપ ના રાષ્ટ્રપતિ બન્યા બાદ અમેરિકામાં જાતિવાદને કારણે થતી હત્યાઓમાં સતત વધારો જોવા મળ્યો છે. અમેરિકામાં ધિક્કારભર્યું વાતાવરણ જોવા મળી રહ્યું છે. એનું તાજું ઉદાહારણ છે ભારતીય એન્જિનિયર શ્રીનિવાસ કુચિભોટલાની હત્યા. 32 વર્ષીય કુચિભોટલાની એક વ્યક્તિએ જાતિવાદને કારણે ગોળી મારી હત્યા કરી હતી. તે સમયે હુમલો કરનાર વ્યક્તિ જોર-જોરથી કહી રહ્યો હતો કે, મારા દેશમાંથી બહાર નીકળી જાઓ.